CELEX: 32021D1304
Language: mt
Date: 2021-08-05 00:00:00
Title: Deċiżjoni tal-Kunsill (PESK) 2021/1304 tal-5 ta’ Awwissu 2021 li temenda d-Deċiżjoni (PESK) 2016/849 dwar miżuri restrittivi kontra r-Repubblika Demokratika tal-Poplu tal-Korea

6.8.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 283/13
               
            
         DEĊIŻJONI TAL-KUNSILL (PESK) 2021/1304
         tal-5 ta’ Awwissu 2021
         li temenda d-Deċiżjoni (PESK) 2016/849 dwar miżuri restrittivi kontra r-Repubblika Demokratika tal-Poplu tal-Korea
         Il-Kunsill tal-Unjoni Ewropea,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fis-27 ta’ Mejju 2016, il-Kunsill adotta d-Deċiżjoni (PESK) 2016/849 (1) dwar miżuri restrittivi kontra r-Repubblika Demokratika tal-Poplu tal-Korea.
                  
               
                     (2)
                  
                  
                     F’konformità mal-Artikolu 36(2) tad-Deċiżjoni (PESK) 2016/849, il-Kunsill irrieżamina l-listi ta’ persuni u entitajiet iddeżinjati li jinsabu fl-Annessi II, III, V u VI għal dik id-Deċiżjoni.
                  
               
                     (3)
                  
                  
                     Il-miżuri restrittivi kontra l-persuni u l-entitajiet kollha fil-listi li jinsabu fl-Annessi II u III għad-Deċiżjoni (PESK) 2016/849 jenħtieġ li jinżammu, u d-dikjarazzjoni tar-raġunijiet għal għaxar persuni u entità waħda, u l-informazzjoni ta’ identifikazzjoni ta’ erba’ persuni, jenħtieġ li jiġu aġġornati.
                  
               
                     (4)
                  
                  
                     Barra minn hekk, l-informazzjoni ta’ identifikazzjoni ta’ persuna waħda fil-lista li tinsab fl-Anness I għad-Deċiżjoni (PESK) 2016/849 jenħtieġ li tiġi aġġornata.
                  
               
                     (5)
                  
                  
                     Għalhekk, jenħtieġ li d-Deċiżjoni (PESK) 2016/849 tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            L-Annessi I, II u III għad-Deċiżjoni (PESK) 2016/849 huma emendati kif jinsab fl-Anness għal din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-5 ta’ Awwissu 2021.
            
               
                  Għall-Kunsill
               
               
                  Il-President
               
               G. DOVŽAN
            
         
         
            (1)  Id-Deċiżjoni tal-Kunsill (PESK) 2016/849 tas-27 ta’ Mejju 2016 dwar miżuri restrittivi kontra r-Repubblika Demokratika tal-Poplu tal-Korea u li tħassar id-Deċiżjoni 2013/183/PESK (ĠU L 141, 28.5.2016, p. 79).
      
      
         
            ANNESS
            
                        (1)
                     
                     
                        Fl-Anness I għad-Deċiżjoni (PESK) 2016/849, taħt l-intestatura “A. Persuni”, l-entrata 77 hija sostitwita b’dan li ġej:
                        
                                     
                                 
                                 
                                    Isem
                                 
                                 
                                    Psewdonimu
                                 
                                 
                                    Data tat-twelid
                                 
                                 
                                    Data tad-deżinjazzjoni min-NU
                                 
                                 
                                    Dikjarazzjoni tar-raġunijiet
                                 
                              
                                    “77.
                                 
                                 
                                    Ri Pyong Chul
                                 
                                 
                                    Ri Pyong Chol, Ri Pyo’ng-ch’o’l
                                 
                                 
                                    Sena tat-twelid: 1948
                                    Ċittadinanza: RDPK
                                    Sess: raġel
                                    Indirizz: DPRK (RDPK)
                                 
                                 
                                    22.12.2017
                                 
                                 
                                    Membru supplenti tal-Bureau Politiku tal-Partit tal-Ħaddiema tal-Korea u l-Ewwel Viċi Direttur tad-Dipartiment għall-Industrija tal-Munizzjonijiet.”
                                 
                              
                  
                        (2)
                     
                     
                        Fl-Anness II għad-Deċiżjoni (PESK) 2016/849, taħt l-intestatura “I. Persuni u entitajiet responsabbli għall-programmi tar-RDPK relatati mal-armi nukleari, mal-missili ballistiċi, jew ma’ armi oħrajn ta’ qerda massiva jew persuni jew entitajiet li jaġixxu f’isimhom jew fuq id-direzzjoni tagħhom, jew entitajiet li jappartjenu lilhom jew huma kkontrollati minnhom”, is-subintestatura “A. Persuni”, l-entrati 6, 7, 10, 11, 15, 16, 17, 18, 19, 24, u 25 huma sostitwiti b’dan li ġej:
                        
                                     
                                 
                                 
                                    Isem
                                 
                                 
                                    Psewdonimu
                                 
                                 
                                    Informazzjoni ta’ identifikazzjoni
                                 
                                 
                                    Data tad-deżinjazzjoni
                                 
                                 
                                    Dikjarazzjoni tar-Raġunijiet
                                 
                              
                                    “6.
                                 
                                 
                                    SO Sang-kuk
                                 
                                 
                                    SO Sang Kuk
                                 
                                 
                                    Data tat-twelid: 30.11.1938
                                    Sess: raġel
                                 
                                 
                                    22.12.2009
                                 
                                 
                                    Kap tad-Dipartiment tal-Fiżika Nukleari, Università Kim Il Sung.
                                 
                              
                                    7.
                                 
                                 
                                    KIM Yong Chol
                                 
                                 
                                    KIM Yong-Chol; KIM Young-Chol; KIM Young-Cheol; KIM Young-Chul
                                 
                                 
                                    Data tat-twelid: 1946
                                    Post tat-Twelid: Pyongan-Pukto, RDPK
                                    Sess: raġel
                                 
                                 
                                    19.12.2011
                                 
                                 
                                    Membru tal-Kummissjoni Militari Ċentrali tal-Partit tal-Ħaddiema tal-Korea; tal-Politburo u tal-Kummissjoni għall-Affarijiet tal-Istat tar-Repubblika Demokratika tal-Poplu tal-Korea. Eks Kmandant tar-Reconnaissance General Bureau (RGB), entità sanzjonata mill-Kunsill tas-Sigurtà tan-Nazzjonijiet Uniti. Seta’ ġie riintegrat bħala Direttur tad-Dipartiment tal-Front Magħqud.
                                 
                              
                                    10.
                                 
                                 
                                    HONG Sung-Mu
                                 
                                 
                                    HUNG Sun Mu; HONG Sung Mu
                                 
                                 
                                    Data tat-twelid: 1.1.1942
                                    Sess: raġel
                                 
                                 
                                    20.5.2016
                                 
                                 
                                    “Il-Viċi Direttur tad-Dipartiment għall-Industrija tal-Munizzjonijiet (Munitions Industry Department, MID). Inkarigat mill-iżvilupp ta’ programmi dwar armi konvenzjonali u missili, inklużi l-missili ballistiċi. Wieħed mill-persuni ewlenin responsabbli għall-programmi għall-iżvilupp industrijali tal-armi nukleari. Bħala tali, responsabbli għal programmi tar-RDPK relatati mal-armi nukleari, mal-missili ballistiċi, jew ma’ armi oħrajn ta’ qerda massiva. Kien xhud għall-illanċjar tal-missila ballistika interkontinentali Hwasong-15 fit-28 ta’ Novembru 2017. F’Lulju 2020 ipparteċipa f’laqgħa tal-Kummissjoni Militari Ċentrali tal-Partit tal-Ħaddiema tal-Korea ddedikata lid-“deterrenza mill-gwerra”, ewfemiżmu użat biex jirreferi għall-programm nukleari tar-RDPK. Rielett għall-Kumitat Ċentrali tal-Partit f’Jannar 2021.
                                 
                              
                                    11.
                                 
                                 
                                    JO Kyongchol
                                 
                                 
                                    JO Kyong Chol
                                 
                                 
                                    Sess: raġel
                                 
                                 
                                    20.5.2016
                                 
                                 
                                    Ġeneral tal-Armata tal-Poplu Korean. Eks membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta’ difiża nazzjonali fir-RDPK. Direttur tal-Kmand Militari tas-Sigurtà. Responsabbli mill-għoti ta’ sostenn jew mill-promozzjoni ta’ programmi tar-RDPK relatati mal-armi nukleari, mal-missili ballistiċi jew ma’ armi oħra ta’ qerda massiva. Akkumpanja lil Kim Jong Un għall-akbar taħriġ li qatt sar tal-artillerija li twassal fit-tul. Rielett għall-Kumitat Ċentrali tal-Partit f’Jannar 2021.
                                 
                              
                                    15.
                                 
                                 
                                    KIM Rak Kyom
                                 
                                 
                                    KIM Rak-gyom; KIM Rak Gyom
                                 
                                 
                                    Sess: raġel
                                 
                                 
                                    20.5.2016
                                 
                                 
                                    Ġeneral b’Erba’ Stilel, Eks Kmandant tal-Forzi Ballistiċi Strateġiċi, entità deżinjata min-Nazzjonijiet Uniti, li fiha erba’ unitajiet strateġiċi u tekniċi tal-missili, inkluża l-brigata KN-08 (ICBM). Eks membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta’ difiża nazzjonali fir-RDPK. Rapporti fil-mezzi tax-xandir identifikaw lil KIM bħala li attenda t-test tal-magni tal-ICBM li sar f’April 2016 ma’ KIM Jong Un. Responsabbli mill-għoti ta’ sostenn jew mill-promozzjoni ta’ programmi tar-RDPK relatati mal-armi nukleari, mal-missili ballistiċi jew ma’ armi oħra ta’ qerda massiva. Ordna t-taħriġ tal-isparar tal-missili ballistiċi.
                                 
                              
                                    16.
                                 
                                 
                                    KIM Won-hong
                                 
                                 
                                    KIM Won Hong
                                 
                                 
                                    Data tat-twelid: 7.1.1945
                                    Post tat-Twelid: Pyongyang, RDPK
                                    Nru tal-passaport: 745310010
                                    Sess: raġel
                                 
                                 
                                    20.5.2016
                                 
                                 
                                    Ġeneral. Eks l-Ewwel Viċi Direttur tad-Dipartiment tal-Politika Ġenerali tal-Armata tal-Poplu Korean. Eks Direttur tad-Dipartiment tas-Sigurtà tal-Istat. Eks Ministru għas-Sigurtà tal-Istat. Eks Membru tal-Kummissjoni Militari Ċentrali tal-Partit tal-Ħaddiema tal-Korea u l-Kummissjoni tad-Difiża Nazzjonali, li kienet korp ewlieni għal kwistjonijiet ta’ difiża nazzjonali fir-RDPK qabel ma ġiet mibdula għall-Kummissjoni tal-Affarijiet Statali (SAC), li huma l-korpi ewlenin għal kwistjonijiet ta’ difiża nazzjonali fir-RDPK. Responsabbli mill-għoti ta’ sostenn jew mill-promozzjoni ta’ programmi tar-RDPK relatati mal-armi nukleari, mal-missili ballistiċi jew ma’ armi oħra ta’ qerda massiva.
                                 
                              
                                    17.
                                 
                                 
                                    PAK Jong-chon
                                 
                                 
                                    PAK Jong Chon
                                 
                                 
                                    Sess: raġel
                                 
                                 
                                    20.5.2016
                                 
                                 
                                    Innominat bħala Marixxall tal-Armata tal-Poplu Korean f’Ottubru 2020, Kap tal-Persunal Ġenerali minn April 2019; membru tal-Politburo minn April 2020. Membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta’ difiża nazzjonali fir-RDPK. Responsabbli mill-għoti ta’ sostenn jew mill-promozzjoni ta’ programmi tar-RDPK relatati mal-armi nukleari, mal-missili ballistiċi jew ma’ armi oħra ta’ qerda massiva. F’Jannar 2021 ġie elett għall-Kumitat Ċentrali tal-Partit, il-Bureau Politiku tal-Kumitat Ċentrali u l-Kummissjoni Militari Ċentrali.
                                 
                              
                                    18.
                                 
                                 
                                    LI Yong-ju
                                 
                                 
                                    RI Yong Ju
                                 
                                 
                                    Sess: raġel
                                 
                                 
                                    20.5.2016
                                 
                                 
                                    Ammirall tal-Armata tal-Poplu Korean. Eks membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta’ difiża nazzjonali fir-RDPK. Eks kap Kmandant tal-Forzi Navali tal-Poplu Korean, li huma involuti fl-iżvilupp ta’ programmi ta’ missili ballistiċi u fl-iżvilupp ta’ kapaċitajiet nukleari tal-forzi navali tar-RDPK. Responsabbli mill-għoti ta’ sostenn jew mill-promozzjoni ta’ programmi tar-RDPK relatati mal-armi nukleari, mal-missili ballistiċi jew ma’ armi oħra ta’ qerda massiva.
                                 
                              
                                    19.
                                 
                                 
                                    SON Chol-ju
                                 
                                 
                                    SON Chol Ju
                                 
                                 
                                    Sess: raġel
                                 
                                 
                                    20.5.2016
                                 
                                 
                                    Ġeneral tal-Armata tal-Poplu Korean. Viċi Direttur responsabbli għall-organizzazzjoni tal-Armata tal-Poplu tal-Korea u eks Direttur Politiku tal-forzi tal-Ajru u ta’ Kontra l-ajru, li tissorvelja l-iżvilupp ta’ rokits modernizzati kontra l-inġenji tal-ajru. Responsabbli mill-għoti ta’ sostenn jew mill-promozzjoni ta’ programmi tar-RDPK relatati mal-armi nukleari, mal-missili ballistiċi jew ma’ armi oħra ta’ qerda massiva. Abbażi ta’ informazzjoni ġie rrapportat li f’Mejju 2020 Son ipparteċipa f’laqgħa tal-Kummissjoni Militari Ċentrali bħala Viċi Direttur responsabbli għall-organizzazzjoni tal-Armata tal-Poplu Korean.
                                 
                              
                                    24.
                                 
                                 
                                    RI Myong Su
                                 
                                 
                                     
                                 
                                 
                                    Data tat-twelid: 1937
                                    Post tat-Twelid: Myongchon, Tramuntana ta’ Hamgyong, ir-RDPK
                                    Sess: raġel
                                 
                                 
                                    7.4.2017
                                 
                                 
                                    Viċi Marixxall tal-Armata tal-Poplu Korean, l-ewwel viċi kmandant tal-Kmand Suprem tal-Armata tal-Poplu Korean. Sal-2018, membru tal-Kummissjoni Militari Ċentrali tal-Partit tal-Ħaddiema tal-Korea u Kap tal-Persunal tal-Forzi Armati tal-Poplu. Ri Myong Su għadu influwenti fi kwistjonijiet ta’ difiża nazzjonali inkluż il-programmi tar-RDPK relatati mal-armi nukleari, mal-missili ballistiċi jew ma’ armi oħra ta’ qerda massiva. Huwa jipparteċipa regolarment fil-parati militari tal-Korea ta’ Fuq. Ri ilu żmien twil membru tal-Assemblea Suprema tal-Poplu (SPA); li bħalissa hija l-14-il waħda.
                                 
                              
                                    25.
                                 
                                 
                                    SO Hong Chan
                                 
                                 
                                     
                                 
                                 
                                    Data tat-twelid: 30.12.1957
                                    Post tat-Twelid: Kangwon, RDPK
                                    Passaport: PD836410105
                                    Data ta’ skadenza tal-passaport: 27.11.2021
                                    Sess: raġel
                                 
                                 
                                    7.4.2017
                                 
                                 
                                    L-ewwel Viċi Ministru u Direttur tal-Uffiċċju tal-Loġistika tal-Forzi Armati tal-Poplu, membru tal-Kummissjoni Militari Ċentrali tal-Partit tal-Ħaddiema tal-Korea u Ġeneral fil-Forzi Armati tal-Poplu. F’din il-kariga, So Hong Chan huwa responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi, jew ma’ armi oħrajn ta’ qerda massiva. Rielett bħala Membru tal-Kumitat Ċentrali f’Jannar 2021.”
                                 
                              
                  
                        (3)
                     
                     
                        Fl-Anness II għad-Deċiżjoni (PESK) 2016/849, taħt l-intestatura “I. Persuni u entitajiet responsabbli għall-programmi tar-RDPK relatati mal-armi nukleari, mal-missili ballistiċi, jew ma’ armi oħrajn ta’ qerda massiva jew persuni jew entitajiet li jaġixxu f’isimhom jew fuq id-direzzjoni tagħhom, jew entitajiet li jappartjenu lilhom jew huma kkontrollati minnhom”, is-subintestatura “B. Entitajiet”, l-entrata 4 hija sostitwita b’dan li ġej:
                        
                                     
                                 
                                 
                                    Isem
                                 
                                 
                                    Psewdonimu
                                 
                                 
                                    Post
                                 
                                 
                                    Data tad-deżinjazzjoni
                                 
                                 
                                    Informazzjoni oħra
                                 
                              
                                    “4.
                                 
                                 
                                    Ċentru ta’ Riċerka Nukleari ta’ Yongbyon
                                 
                                 
                                     
                                 
                                 
                                     
                                 
                                 
                                    22.12.2009
                                 
                                 
                                    Ċentru ta’ riċerka li pparteċipa fil-produzzjoni ta’ plutonju ta’ kwalità militari. Ċentru li jiddependi mill-Uffiċċju Ġenerali tal-Enerġija Atomika (entità magħżula mill-KSNU, 16.7.2009). Fir-rapport finali tiegħu ta’ Marzu 2021, il-Bord ta’ Esperti stabbilit skont ir-Riżoluzzjoni 1874 tal-Kunsill tas-Sigurtà tan-NU jinnota l-osservazzjoni ta’ traċċi ta’ fwar mill-bini użat għall-produzzjoni ta’ (UO2) fl-impjant ta’ arrikkiment tal-uranju fil-kumpless ta’ Yongbyon u rrapporta li skont Stat Membru tan-NU l-faċilità ta’ arrikkiment tal-uranju f’Yongbyon kienet qed topera.”
                                 
                              
                  
                        (4)
                     
                     
                        Fl-Anness II għad-Deċiżjoni (PESK) 2016/849, taħt l-intestatura “II. Persuni u entitajiet li jipprovdu servizzi finanzjarji jew it-trasferiment ta’ assi jew riżorsi li jistgħu jikkontribwixxu għal programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva”, is-subintestatura “A. Persuni”, l-entrata 2 hija sostitwita b’dan li ġej:
                        
                                     
                                 
                                 
                                    Isem
                                 
                                 
                                    Psewdonimu
                                 
                                 
                                    Informazzjoni ta’ identifikazzjoni
                                 
                                 
                                    Data tad-deżinjazzjoni
                                 
                                 
                                    Dikjarazzjoni tar-Raġunijiet
                                 
                              
                                    “2.
                                 
                                 
                                    KIM Tong-un
                                 
                                 
                                    KIM Tong Un
                                 
                                 
                                    Data tat-twelid: 1.11.1936
                                    Sess: raġel
                                 
                                 
                                    22.12.2009
                                 
                                 
                                    Eks direttur ta’ “Uffiċċju 39” tal-Kumitat Ċentrali tal-Partit tal-Ħaddiema tal-Korea, li huwa involut fil-finanzjament tal-proliferazzjoni. Fl-2011, allegatament kien responsabbli minn “Uffiċċju 38” biex jinġabru fondi għat-tmexxija u għall-elit.”
                                 
                              
                  
                        (5)
                     
                     
                        Fl-Anness III għad-Deċiżjoni (PESK) 2016/849, taħt l-intestatura “Lista ta’ persuni msemmijin fil-punt (c) tal-Artikolu 23(1) u l-punt (c) tal-Artikolu 27(1)", is-subintestatura “A. Persuni”, l-entrata 6 hija sostitwita b’dan li ġej:
                        
                                     
                                 
                                 
                                    Isem
                                 
                                 
                                    Informazzjoni ta’ identifikazzjoni
                                 
                                 
                                    Data tad-deżinjazzjoni
                                 
                                 
                                    Raġunijiet
                                 
                              
                                    “6.
                                 
                                 
                                    YUN Chol magħruf ukoll bħala CHOL Yun
                                 
                                 
                                    It-tielet Segretarju fl-Ambaxxata tar-RDPK għaċ-Ċina
                                 
                                 
                                    22.1.2018
                                 
                                 
                                    Yun Chol ġie identifikat mill-Bord ta’ Esperti tan-NU bħala persuna ta’ kuntatt tal-kumpannija General Precious Metal tar-RDPK involuta fil-bejgħ tal-litju-6, oġġett marbut mal-armi nukleari ipprojbit min-NU, u diplomat tar-RDPK.
                                    General Precious Metal kienet identifikata qabel mill-Unjoni bħala psewdonimu tal-entità Green Pine ddeżinjata min-NU.”